BANPU ปี 60 กำไรโตทะลัก 371% มาที่ 7.9 พันลบ. เตรียมปันผลหุ้นละ 0.35 บ.
BANPU ปี 60 กำไรโตทะลัก 371% มาที่ 7.9 พันลบ.จากปีก่อน 1.68 พันลบ.ตามราคาถ่านหินในตลาดโลกพุ่ง เตรียมปันผลหุ้นละ 0.35 บ. XD 10 เม.ย.จ่าย 30 เม.ย.61
23 ก.พ. 2561

บริษัท บ้านปู จำกัด (มหาชน) หรือ BANPU รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยกำไรที่เพิ่มขึ้นเป็นผลมาจากรายได้จากการขายรวมจำนวน  97,324 ล้านบาท เพิ่มขึ้นจากปีก่อน 27% ส่วนใหญ่เป็นผลมาจากการลดลงของปริมาณขายของถ่านหินกับการเพิ่มขึ้นของราคาถ่านหินในตลาดโลกที่ปรับตัวสูงขึ้นอย่างต่อเนื่อง โดยราคาขายถ่านหินเฉลี่ยของปี 60 อยู่ที่ 71.10 เหรียญสหรัฐต่อตัน เปรียบเทียบกับราคาขายถ่านหินเฉลี่ยของปีก่อนเท่ากับ  51.53 เหรียญสหรัฐต่อตัน
บริษัทประกาศเตรียมจ่ายเงินปันผลจากงวดดำเนินงานวันที่ 1 ก.ค. ถึงวันที่ 31 ธ.ค. 60 เป็นเงินสดในอัตรา 0.35 บาทต่อหุ้น ขึ้นเครื่องหมาย XD วันที่ 10 เม.ย.61 กำหนดจ่ายปันผล 30 เม.ย. 61